paragraph_text: Ruska željeznička mreža najveća je na svijetu (više od 87 000 km), a u devedesetim je godinama osuvremenjena. Transsibirska željeznica prolazi zemljom od zapada prema istoku duljinom od gotovo 10 000 km, najpoznatija je željeznička pruga. Novija pruga BAM (Bajkal-Amur-Magistral) rasterećuje Transsibirsku željeznicu koja prolazi južnijim pravcem. Između Moskve i Sankt Peterburga predviđa se preuređenje pruge za superbrze vlakove. Podzemne željeznice nalaze se u ovim gradovima: Moskva, Sankt Petersburg, Novosibirsk, Nižnji Novgorod, Kazanj i Samara, a u izgradnji su u Omsku i Čeljabinsku.